473.03 REGOLAMENTI DWAR L-EKO-KONTRIBUZZJONI (FORMULA U DRITT AMMINISTRATTIV GĦALL-APPELLI) L-AVVIŻ LEGALI 282 tal-2007, kif emendat bl-Avviż Legali 427 tal-2007. L-AVVIŻ LEGALI 282 tal-2007, kif emendat bl-Avviż Legali 427 tal-2007. 1. It-titolu ta’ dawn ir-regolamenti hu r-Regolamenti dwar l-Eko-Kontribuzzjoni (Formula u Dritt amministrattiv għall-Appell). 2. Persuna li tirċievi u tiġi notifikata bi prospett skond l-artikolu 13A tal-Att dwar l-Eko-Kontribuzzjoni, jew li tiġi notifikata b’att maħruġ mill-qorti kif msemmi fl-artikolu 18(2) tal-istess Att, tista’ fi żmien tletinjum minn meta tiġi hekk notifikata tagħmel appell quddiem il-Bord tal-Appell fejn hija toġġezzjona għall-penali amministrattivi li tkun weħlet. Dan l-appell għandu jsir permezz ta’ Formola ta’ Appell stabbilita fl-Iskeda u għandha tiġi ppreżentata fil-Bord tal-Appell. 3. Dritt amministrattiv. Emendat: A.L.427 tal-2007. Għandu jitħallas dritt amministrattiv ta’ tmienja u ħamsin euro u tlieta u għoxrin ċenteżmu (€ 58.23) lis-segretarju tal-Bord tal-Appell minn persuna li tippreżenta appell.